Zondo-kommissie vra 2 j. tronkstraf vir Zuma | Netwerk24
Soos wat in die 2020-rugbyseisoen die geval op die speelveld was, oorheers die Bulle en Duane Vermeulen in die kategorieë vir die Suid-Afrikaanse Rugbyspeler van die Jaar-pryse.
Net meer as 'n maand nadat die gholfspeler Branden Grace se pa weens Covid-19 oorlede is, het dié Suid-Kapenaar Sondag 'n emosionele sege in die Amerikaanse PGA-reeks behaal.
Zondo-kommissie vra 2 j. tronkstraf vir Zuma
22 Februarie 2021 17:22
Die Zondo-kommissie het die konstitusionele hof Maandag gevra om oudpres. Jacob Zuma aan minagting van die hof skuldig te bevind en tronk toe te stuur. Foto: Janice Whitelaw
Die Zondo-kommissie van ondersoek na staatskaping vra dat oudpres. Jacob Zuma weens minagting van die hof twee jaar tronkstraf opgelê word.
Mbuyiselo Stemela, die kommissie se woordvoerder, het Maandagmiddag bevestig dat hy aansoek by die konstitusionele hof gedoen het dat Zuma skuldig bevind en tronk toe gestuur word.
"Dit is nog nie seker wanneer die hof die aansoek sal aanhoor nie. Ons sal moet wag en sien," het Stemela aan Netwerk24 gesê.
Zuma het op 15 Februarie 'n bevel van die konstitusionele hof geïgnoreer deur nie by 'n sitting van die kommissie op te daag nie. Hy was veronderstel om van 15 tot 19 Februarie voor die kommissie te getuig.